ቅድም እንደነገርኩህ ሰመጉ እስካሁን ሊቀጥል ያስቻሉት የህዝብ መብት ከተከበረ ብቻ ነው። አገሪቱ ሰላም አግኝታ የምትኖረው የሚለውን አስተምህሮ አንግበው የሚንቀሳሱ ሰዎች ናቸው። ከምስረታው ፕሮፌሰር መስፍን ወልደማሪያም ከኪሳቸው እያወጡ ነበር ድርጅቱ እንዲቆም ያደረጉት። እኛ የበኩላችንን በማድረግ እንዲቀጥል አደረግነው እንጂ ፈንድ የተገኘው በኋላ ነው። አሁን ያሉትን አመራሮች ብትመለከት አቶ ቁምላቸውም ሆነ አቶ አመሃ መኮንን ጠበቆች ሲሆኑ ከኪሳቸው በማውጣት ጭምር ድርጅቱ እንዲቀጥል ያደረጉት ዓላማውን ስለሚያምኑበት ነው። ሌሎችም አሉ፤ የድርጅቱን ህልውና ሊያስቀጥሉ የሚደክሙ። ይህ ባይሆን ኖሮ እንደ መንግስት አዋጅ ቢሆን ሊቀጥልም አይችልም ነበር። ምንም እንኳን የመንግስት ተጽእኖው ቢኖርም እንደነዚህ አይነት ሰዎች ለዓላማው የታመኑ ሰዎች እስካሉ ድረስ ድርጅቱ ህልውናው ይቀጥላል ብዬ አምናለሁ።
